
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 76
                                                                  30 aprilie 2026
pentru aprobarea Regulamentului privind atribuirea directă și/sau prin licitație publică a contractelor de închiriere a pășunilor proprietate privată a Municipiului Sighișoara și inițierea procedurii de închiriere  pentru suprafețele utilizate pentru pășunat situate în pășunile Colboș, Corni și Tele Ski

Consiliul Local al Municipiului Sighişoara, întrunit în ședință ordinară,
 
Luând act de proiectul de hotărâre, înregistrat cu nr. 7.636/20.02.2026 şi la Consiliul Local Sighișoara cu nr. 9.628/05.03.2026, de referatul de aprobare, înregistrat cu nr. 7.634/20.02.2026, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile art. 9 alin. (2) din Ordonanța de Urgență a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, cu modificările și completările ulterioare, potrivit cărora pentru punerea în valoare a pajiştilor aflate în domeniul privat al comunelor, oraşelor, respectiv al municipiilor şi pentru folosirea eficientă a acestora, unităţile administrativ - teritoriale, prin primari, în conformitate cu hotărârile consiliilor locale, în baza cererilor crescătorilor de animale, persoane fizice sau juridice având animalele înscrise în RNE şi/sau în SIIE, membri ai colectivităţii locale sau care au sediul social pe teritoriul localităţii respective, încheie contracte de închiriere prin atribuire directă, în condiţiile prevederilor Legii nr. 287/2009, republicată, cu modificările ulterioare, pentru suprafeţele de pajişti disponibile, proporţional cu efectivele de animale deţinute în exploataţie, pe o perioadă cuprinsă între 7 şi 10 ani și că suprafeţele de pajişti rămase nealocate se atribuie în condiţiile prevederilor art. 9 alin. (1) din acest act normativ, crescătorilor de animale persoane fizice sau juridice având animalele înscrise în RNE şi/sau în SIIE;

Ținând cont și de prevederile art. 9 alin. (7^2) din Ordonanța de Urgență a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, cu modificările și completările ulterioare, care stipulează faptul că unităţile administrativ - teritoriale, prin primari, în conformitate cu hotărârile consiliilor locale, au obligaţia de a include în cadrul documentaţiei de concesiune sau închiriere a pajiştilor permanente amenajamentul pastoral şi condiţii speciale de îndeplinire a contractului, cu respectarea prevederilor legale în vigoare, și de faptul că aplicarea amenajamentelor pastorale prevăzute de acest act normativ este obligatorie începând cu data de 1 ianuarie 2028, conform prevederilor Legii nr. 246/2025;

Având în vedere prevederile art. 6 alin. (3) din Hotărârea Guvernului nr. 1064/2013 privind aprobarea Normelor metodologice pentru aplicarea prevederilor Ordonanţei de Urgenţă a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, cu modificările și completările ulterioare, potrivit cărora nivelul minim al preţului concesiunii/închirierii se stabileşte prin diferenţa dintre valoarea ierbii disponibile pentru animale şi valoarea totală a cheltuielilor cu implementarea proiectului de amenajament pastoral, respectiv investiţii/materiale şi lucrări anuale prevăzute în acesta, cu respectarea prevederilor legale în vigoare, precum și cele ale alin. (4) care prevede faptul că valoarea ierbii disponibile pentru animale reprezintă produsul dintre producţia anuală disponibilă de iarbă şi preţul mediu al ierbii stabilit, în condiţiile legii, prin hotărârile consiliilor judeţene şi, respectiv, ale Consiliului General al Municipiului Bucureşti, conform prevederilor art. 62 alin. (2^2) din Legea nr. 571/2003 privind Codul fiscal, cu modificările şi completările ulterioare, cu precizarea faptului că Legea nr. 571/2003 a fost abrogată odată cu intrarea în vigoare a Legii nr. 227/2015 privind Codul fiscal;

Având în vedere Anexa nr. 2 la Ordinul nr. 407/2013 al ministrului agriculturii şi dezvoltării rurale şi al ministrului dezvoltării regionale şi administraţiei publice nr. 407/2051/2013 pentru aprobarea contractelor - cadru de concesiune și închiriere a suprafețelor de pajiști aflate în domeniul public/privat al comunelor, orașelor respectiv al municipiilor, cu modificările și completările ulterioare;  

Având în vedere prevederile Ordinului ministrului agriculturii, pădurilor şi dezvoltării rurale nr. 544/2013 privind metodologia de calcul al încărcăturii optime de animale pe hectar de pajişte;

Având în vedere prevederile Legii nr. 287/2009 privind Codul civil, republicat, cu modificările și completările ulterioare;

Ținând cont de Hotărârea Consiliului Județean Mureș nr. 183/27.11.2025 privind stabilirea prețurilor medii la produsele agricole pentru evaluarea în lei a arendei exprimată în natură, potrivit legii, în cursul anului 2026;

Având în vedere încetarea prin ajungere la termen a contractelor de închiriere a suprafețelor de pajiște proprietate privată a municipiului Sighișoara, încheiate în baza Hotărârii Consiliului Local cu nr. 108/29.05.2025 privind închirierea directă a unor suprafețe de teren – pajiști utilizate pentru pășunat, situate pe raza U.A.T. Sighișoara, proprietate privată a Municipiului Sighișoara; 
Având în vedere Raportul de specialitate al Compartimentului Cadastru şi Administrarea Terenurilor Agricole şi Forestiere, înregistrat cu nr. 7.632/20.02.2026, prin care se propune aprobarea Regulamentului privind atribuirea directă și/sau prin licitație publică a contractelor de închiriere a pășunilor proprietate privată a Municipiului Sighișoara și inițierea procedurii de închiriere pentru suprafețele utilizate pentru pășunat situate în pășunile Colboș, Corni și Tele Schi;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
               H O T Ă R Ă Ş T E:


Art. 1. Se aprobă Regulamentul privind atribuirea directă şi/sau prin licitaţie publică a contractelor de închiriere a păşunilor proprietate privată a municipiului Sighișoara, potrivit Anexei nr. 1 la prezenta hotărâre.

Art. 2. (1) Se aprobă închirierea suprafețelor utilizate pentru pășunat situate în pășunea ,,Colboș”: 90,96 ha, în pășunea ,,Corni”: 155,52 ha și pășunea ,,Tele Ski”: 9,20 ha, astfel cum sunt individualizate conform Anexelor nr. 2 - nr. 4 la prezenta hotărâre, potrivit contractului - cadru de închiriere pentru suprafeţele de pajişti aflate în domeniul privat al municipiului Sighișoara, anexa nr. 1 la Regulamentul privind atribuirea directă şi/sau prin licitaţie publică a contractelor de închiriere a păşunilor proprietate privată a municipiului Sighișoara.

(2) Se aprobă închirierea suprafețelor utilizate pentru pășunat, astfel cum sunt acestea individualizate potrivit alineatului precedent, pe o perioadă de 10 ani, cu durata anuală a sezonului de pășunat de 184 de zile.

           Art. 3. (1) Se desemnează ca membri titulari ai comisiei de evaluare și atribuire directă/prin licitație a contractelor de închiriere a pășunilor, următorii: 

            - dl. Grecu Andrei - Victor - consilier local – membru;

            - dl. Moldovan Ovidiu - Aurel - consilier local – membru;

            - dl. Bădău Adrian - Nicolae, consilier superior – Compartimentul Cadastru și Administrare    

                                                             Terenuri Agricole și Forestiere – Direcția Arhitect Șef – membru; 

            - dl. Humă Radu - Gheorghe, referent superior – Compartimentul Cadastru și Administrare 

                                              Terenuri Agricole și Forestiere – Direcția Arhitect Șef – secretarul comisiei.                  

            (2) Se desemnează ca membri supleanți ai comisiei de evaluare și atribuire directă/prin licitație a contractelor de închiriere a pășunilor, următorii: 

            - dl. Toma Alexandru - consilier local – membru supleant;

            - d-na. Mihai Ileana - Mirela - consilier local – membru supleant;

            - d-na. Thiesz Edita, consilier superior – Compartimentul Cadastru și Administrare Terenuri

                                                               Agricole și Forestiere – Direcția Arhitect Șef – membru supleant.
(3) Se desemnează ca membri titulari ai comisiei de soluționare a contestațiilor, următorii: 

            - dl. Călugăr Andrei - Robert - consilier local – membru;

            - dl. Duma Felix - Lucian - consilier local – membru;

            - dl. Maior Petru - Alin, inspector superior – Compartimentul Cadastru și Administrare   

                                                            Terenuri Agricole și Forestiere – Direcția Arhitect Șef – membru;

             - dl. Humă Radu - Gheorghe, referent superior – Compartimentul Cadastru și Administrare 

                                              Terenuri Agricole și Forestiere – Direcția Arhitect Șef –  secretarul comisiei.

(4) Se desemnează ca membri supleanți ai comisiei de soluționare a contestațiilor, următorii: 

            - d-na. Kreuzer Erzsebet - consilier local – membru supleant;

            - dl. Șoneriu Mihai - Marcel - consilier local – membru supleant;

             - d-na. Purenciu Gabriela, inspector superior – Compartimentul Registrul Agricol – Serviciul Administrație Publică Locală – membru supleant.
Art. 4. Se împuternicește cu semnarea contractelor de închiriere Primarul Municipiului Sighișoara împreună cu aparatul de specialitate al acestuia.

Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Viceprimarul Municipiului Sighișoara, Compartimentul Cadastru şi Administrarea Terenurilor Agricole şi Forestiere – Direcția Arhitect Șef, Compartimentul Juridic,  Compartimentul Buget, Contabilitate, Salarizare – Direcția Economică din cadrul Municipiului Sighişoara și membrii comisiilor.

Art. 6. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.    

PREŞEDINTE DE ŞEDINŢĂ,
  

      Fintoc Lucian - Aurel       
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Compartimentul Cadastru şi Administrarea Terenurilor Agricole şi Forestiere – Direcția Arhitect Șef;
  1 ex. Compartimentul Buget, Contabilitate, Salarizare – Direcția Economică;
  1 ex. Compartimentul Juridic;

13 ex. membri comisiei de evaluare și atribuire directă/prin licitație a contractelor de închiriere a pășunilor, membri comisiei de soluționare a contestațiilor, precum și secretarul comisiilor.
23 ex.  

B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 76/30.04.2026

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


